- 247 
Következik a napirend: 
1. Dr. R'óhrich szembeteget mutat be, kinek mindkét szarű- 
hártyája érzéketlen. A jobb szem tönkre ment, a bal szem szarú- 
hártya homálya miatt előbb iridectomiát végeztek, most pedig 
a homály némi feltisztulását érik el 10 — SO'Vo terpentinolaj 
bedörzsöléssel;, amit a beteg igen jól tűr. 
2. Dr. Schmid Hugó több sebészi esetet mutat be. Es pedig: 
a) két férfiút, kiknél hydrocele funiculi spermatici bilo- 
culare extraingvinale észlelhető. Az egyiknél próbapunctióval 
már eldöntötte, hogy sérvvel nincs egybekötve, s a radicalis 
gyógykezelésre, jodtinctura, vagy angol oldat befecskendésére 
alkalmas; a másiknál is előbb punctiót végez. 
h) Egy betegnél, kinek mellkasa fadarab ráesése folytán 
zúzódást szenvedett, a jobb kulcscsont szegyi vége feltűnően 
kiáll, de a további kérdezősködés alapján kiderül, hogy ez egy 
három év előtti trauma következtében létrejött, s most már 
szalagosán fixirozott ficzam. 
cj 50 éves férfi 15 nap előtt jobb vállficzamot szenvedett, 
de a lágy részek nagyfokú zúzódása és oedemája miatt a repo- 
sitió narcosisban sem sikerült. Később, ha az oedema meg- 
szűnik, fog újabb kisérletet tenni, de forszírozni ekkor sem fogná 
a repositiót. 
d) Bemutat továbbá egy fiatal embert, kinek bal könyök 
izületében radius-ficzammal ulnatörés párosult. Tekintettel a 
sérülés idült voltára, csak resectióval véli a végtagot használ- 
hatóvá tenni. 
e) Végre egy favágót mutat be, akinél 1885-ben a bal 
könyökizület resectióját végezte tuberculosis miatt, s aki most 
8 év múlva az időközben képződött álizülettel egész jól tudja 
használni e végtagot. 
3. Dr. Velits Dezső egy szűkmedenczés nőt mutat be, akitől 
a mult évben symphyseotomia utáa már egyszer e helyen be- 
szélt. Ezúttal a 35 -ik hétben bevezetett mesterséges kora- 
szülés után főleg azért érdemel figyelmet az eset, mert a kora- 
szülést a galvánáramnak külső alkamazásával sikerült bevezetni. 
5 ülés után u. i. az emlőbimbó és a hasra alkalmazott ellectrodok 
a méhnek rendszeres összehúzódásait váltották ki. 
Több tárgy nem lévén, elnök az ülést bezárja. 
